Robert Schumann Duitse komponis en pianis Handtekening Musikale stroming Romantiek Beduidende werke Kinderszenen op. 15 Klavierkonsert op. 54 Sinfonie Nr. 3 ("Die Rheinische") Museums Robert-Schumann-Haus in Zwickau Schumann-Haus in Leipzig Schumannhaus Bonn Robert Schumann (8 Junie 1810, Zwickau – 29 Julie 1856, Endenich naby Bonn) was 'n Duitse Romantiese komponis en pianis. Schumann het klavierlesse by Friedrich Wieck, die vader van sy latere vrou Clara Schumann, geneem en in 1834 saam met J. Knorr, L. Schuncke en Friedrich Wieck die Neue Zeitschrift für Musik ("Nuwe tydskrif vir musiek") gestig. Tot 1844 was hy as redakteur van dié tydskrif werksaam. Vanaf 1843 het hy as leraar onderwys in musikale komposisie gegee, aanvanklik in Leipzig, daarna tussen 1844 en 1850 in Dresden waar hy die Deutsche Tonkünstlerverein in die lewe geroep het. In 1850 is hy as stedelike musiekdirekteur in Düsseldorf aangestel. Hy het sy musikale opleiding op 6-jarige leeftyd begin en toe hy 12 jaar oud was, het hy sy eerste komposisie – 'n toonsetting van Psalm 150 – gelewer.